23/04/2010 | Administración LocalMunicipal
Laxe
Bases para a contratación laboral temporal dun/ha animador/a cultural no Concello de Laxe

O obxecto desta convocatoria é a contratación laboral temporal dun/ha animador/a cultural. Este programa é cofinanciado pola Excma. Deputación Provincial da Coruña e rexerase polas bases publicadas no BOP do 30 de decembro de 2008. O/A animador/a cultural estará adscrito/a á Concellería de Cultura e prestará os seus servizos no ámbito territorial do Concello, para o desenvolvemento de todas e cada unha das actividades programadas pola devandita concellería e que consistirán, entre outras: - Realización das labores de deseño, planificación e desenvolvemento de programas, actividades e accións de carácter sociocultural, relacionados coa Concellería de Cultura. - Realización de tarefas e xestións administrativas, tramitación de expedientes, xestión e tramitación de axudas e subvencións, atención ao público e información. - Realización de tarefas de difusión e promoción derivada dos programas, actividades e servizos inherentes a devandita concellería. - Apoio na xestión e desenvolvemento dos programas e actividades promovidas pola Deputación da Coruña no Concello de Laxe e participación nas accións formativas que estes convoquen. - Apoio no funcionamento, así como no deseño e desenvolvemento de programas da Aula de Informática Municipal. - Apoio no funcionamento da Oficina de Turismo, así como nas actividades para a promoción do turismo. - Apoio no funcionamento da Biblioteca Municipal e Axencias de Lectura, así como no desenvolvemento das distintas actividades que nas mesmas se leven a cabo. - Colaboración cos centros educativos do Concello nas súas actividades culturais. - Colaboración e apoio no funcionamento da Escola Municipal de Música e Teatro. - Colaboración e apoio no funcionamento do Museo do Mar de Laxe. - Colaboración e apoio no funcionamento da Aula de Maiores. - Calquera outra función que de conformidade co posto de traballo e co establecido nas presentes bases lle sexan encomendadas pola Alcaldía ou pola Concellería de Cultura. Estas funcións descríbense de forma orientativa polo que en ningún caso se poderán considerar limitativas. A contratación farase baixo o réxime de laboral temporal, por obra ou servizo determinado. A duración do contrato será dende a súa formalización e ata o 28/12/2010 para completar o programa de animadores culturais do ano 2009 da Excma. Deputación da Coruña (convocatoria de programas de apoio á cultura, dirixidos a concellos, para actividades e investimentos durante o ano 2009 da Excma. Deputación da Coruña, subvencións para animadores culturais). Este contrato poderá prorrogarse por períodos de un ano, de acordo coa convocatoria do programa de animadores culturais da Excma. Deputación da Coruña. O contrato será a xornada completa con dispoñibilidade horaria. Os aspirantes terán que reunir os seguintes requisitos para seren admitidos ó presente concurso: a.- Ser de nacionalidade española ou nacional doutro Estado membro da Comunidade Europea nos termos previstos na Lei 17/1993, do 23 de decembro, sobre acceso a determinados sectores da Función Pública dos nacionais e dos demais membros da Comunidade Europea. b.- Ter cumplidos 18 anos de idade e non pasar daquela na que falten 10 anos para a xubilación forzosa por idade. c.- Estar en posesión do título de Técnico en Animación Sociocultural ou Diplomado en Educación Social ou atoparse en condicións de obtelo na data na que remate o prazo de presentación de instancias. Tamén se poderán presentar os titulados en Maxisterio ou Traballo Social. d.- Non padecer enfermidade ou eiva física que impida o desenvolvemento das funcións ou tarefas correspondentes á praza vacante. e.- Non ter sido separado mediante expediente disciplinario do servicio de calquera das Administracións Públicas, nin estar inhabilitado por sentencia firme para o exercicio das funcións públicas. f.- Non estar comprendido en ningunha das clases de incompatibilidade sinaladas nas Leis vixentes. g.- Estar en posesión do permiso de conducir B1. Os requisitos anteriores deberán reunirse con referencia ó derradeiro día do prazo de presentación de instancias. As solicitudes para participar nas probas selectivas dirixiranse ó señor Alcalde-Presidente do Concello de Laxe axustándose ó modelo que figura no Anexo I desta convocatoria, e deberán presentarse no Rexistro Xeral do Concello no prazo de dez días naturais a partir do seguinte ó da publicación do anuncio da convocatoria no Boletín Oficial da Provincia. As instancias tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Xunto coa solicitude os aspirantes achegarán inexcusablemente os seguintes documentos: a.- Fotocopia compulsada do Documento Nacional de Identidade. b.- Relación de méritos que aleguen e documentos xustificativos correspondentes, en orixinal ou fotocopia compulsada, pois non se tomarán en consideración aqueles que non queden debidamente acreditados, en tódolos seus extremos, no momento da presentación da instancia. c.- Fotocopia compulsada da titulación mínima requerida para o acceso ao posto. Os documentos presentaranse en orixinal ou fotocopia cotexada. Rematado o prazo de presentación de instancias, o Alcalde ou Concelleiro en quen delegue dictará resolución aprobando a lista de admitidos/as e de excluídos/as, indicando a causa da exclusión. A referida resolución será publicada no taboleiro de anuncios do concello, concedendo, no seu caso un prazo de tres dias naturais para a subsanación das deficiencias sinaladas. Finalizado o prazo de subsanación, o alcalde dictará resolución polo que se aproba a lista definitiva de admitidos. No caso de que as solicitudes non deran lugar a subsanación, na resolución do alcalde aprobarase xa a lista definitiva de aspirantes admitidos, así como o día, hora e lugar na que se realizará todas as fases do proceso selectivo e publicarase no taboleiro de anuncios do concello. O proceso selectivo comporase desenvolverase en catro fases.1º.- Fase de concurso: nesta fase procederase a valorar os méritos alegados polos aspirantes conforme ao seguinte baremo: 1.- Titulacións: Por outras titulacións relacionadas coas funcións realizadas nun departamento de cultura, distintas da achegada como requisito para participar na convocatoria: Licenciatura: 1,5 puntos Diplomatura: 1 punto Máster ou posgrado: 1 punto Técnico superior: 0,5 puntos. Acreditarase mediante fotocopia compulsada do título ou do xustificante de ter cumpridos tódolos requisitos para a expedición do mesmo. A puntuación máxima neste apartado será de 2,5 puntos.2.- Cursos de formación: Cursos, seminarios e xornadas relacionadas coas actividades a desempeñar, incluindo expresamente animación sociocultural, xestión cultural, xestión de centros socioculturais ou de dinamización, animación ou dinamización xuvenil e/ou de persoas maiores, xestión de museos e xestión en novas tecnoloxías. (Todos os cursos para valorarse deben ser impartidos ou recoñecidos por organismos oficiais). Cursos de 400 ou máis horas: 1,50 Cursos de 200 a 399 horas: 0,75 Cursos entre 100 a 199 horas: 0,50 Cursos entre 50 a 99 horas: 0,30 Cursos entre 20 a 49 horas: 0,10 Os cursos de menos de 20 horas non se valorarán. Tampouco as xornadas, seminarios, congresos ou similares. Os cursos de informática valoraranse ao 20%. A puntuación máxima neste apartado será de 3 puntos.3.- Experiencia profesional: Traballos prestados na Administración Pública como animador/a cultural, técnico/a cultural, monitor cultural, técnico en animación sociocultural ou técnico en educación social: - Por cada mes: 0,12 puntos Traballos prestados na Administración Pública en postos similares (xestión de centros, museos, turismo e novas tecnoloxías): - por cada mes: 0,06 puntos Os mesmos postos na empresa privada serán valorados ao 50%. Non se computarán servizos por periodos inferiores a un mes, considerándose tódolos meses de trinta días. Estés méritos acreditaranse mediante copia dos correpondentes contratos e certificado de empresa; ou certificación expedida polo funcionario competente do organismo correspondente que reflecte o corpo ou grupo profesional de pertenza e as tarefas desempeñadas. A puntuación máxima neste apartado será de 2,5 puntos.4.- Coñecemento do idioma galego: Por cursos oficiais da língua galega ou convalidación correspondente: - Celga 5 ou equivalente: 2 puntos - Celga 4 ou equivalente: 1,5 puntos - Celga 3 ou equivalente: 1 punto Únicamente se valorará o de maior puntuación, sendo polo tanto a puntuación máxima deste apartado de 2 puntos.2º.- Fase de oposición: consistirá na realización das seguintes probas: 2.1.- Realización dunha proba escrita e dun exame tipo test, de carácter obrigatorio e eliminatorio. A puntuación deste apartado será de 15 puntos, sendo necesario obter un mínimo de 7,5 puntos para poder superalo. Os aspirantes que non obteñan a puntuación mínima serán eliminados.2.1.1.- Realización dunha proba escrita sobre 2 temas relacionados coas funcións descritas na base segunda. O tempo máximo de realización desta proba será de 90 minutos. A puntuación máxima será de 10 puntos.2.1.2.- Realización dun exame tipo test, con 20 preguntas, sobre os seguintes temas: - A constitución española de 1978 - O Estatuto de Autonomía de Galicia - A organización municipal - As competencias municipais no ámbito cultural O tempo máximo de realización deste exame tipo test será de 60 minutos e a puntuación máxima será de 5 puntos.2.2.- Realización dunha programación cultural para un concello. De carácter obrigatorio. A puntuación máxima deste apartado será de 5 puntos.2.3.- Entrevista persoal: de carácter obrigatorio. Consistirá en contestar a unha serie de preguntas relacionadas coas funcións e tarefas propias do posto de traballo, o curriculum profesional dos aspirantes e as súas experiencias formativas. A puntuación máxima deste apartado será de 5 puntos. Os tribunais cualificadores das proba selectivas designaranse a tenor e de conformidade co sinalado no artigo 4. e do R. D. 896/1991, de 7 de xuño e estará composto polos seguintes membros: Presidente: Froilan Pallin Seco, secretario deste concello. Suplente: Ramón Porras Vidal, funcionario administrativo deste concello. Secretario: Ramón Porras Vidal, funcionario administrativo deste concello. Suplente: Sandra Vázquez Mira, auxiliar administrativa deste concello. O secretario actuará con voz e voto. Vocais: designados pola Alcaldía: - José Antonio Esmoris Gómez, bibliotecario-arquiveiro deste concello Suplente: Julio Torreira López, coordinador deportivo deste concello. - Felipe Senén López Gómez, técnico de xestión cultural da Deputación da coruña Suplente: Mercedes Fernández-Albalat Ruiz, xefa de sección de cultura e Deportes da Deputación da Coruña. - Andrea Tatiana Grance Somodi, axente de emprego e desenvolvemento local deste concello. Suplente: Dayana Gabriela Bloju Hemming, traballadora social deste concello. Asi mesmo, poderá formar deste Tribunal, con voz pero sen voto, un representante da Deputación Provincial. O Tribunal poderá dispoñer a incorporación de asesores especialistas, limitándose ditos asesores a prestar a súa colaboración nas súas especialidades técnicas. A designación de tales asesores terá que comunicarse á Alcaldía do Concello de Laxe. O Tribunal Cualificador queda autorizado para resolve-las dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. Para os efectos de establece-la orde definitiva de aspirantes, sumarase a puntuación que se obteña en cada fase. A cualificación de cada fase farase pública no taboleiro de edictos do Concello. O Tribunal non poderá aprobar nin declarar que superaron as probas selectivas un número superior de aspirantes ó número de prazas convocadas. Asemade e se os aspirantes non superasen as probas establecidas, o Tribunal poderá declarar deserta a dita praza. No caso de empate na puntuación darase preferencia a aquel candidato que obteña maior puntuación na fase de oposición e de presistir o empate atenderase a quen acredite maior experiencia profesional.1 Rematada a cualificación dos aspirantes, o Tribunal formará a relación de aprobados pola orde de puntuación final obtida, sendo o aspirante que obtivera a maior puntuación o proposto para cubrir a praza ofertada e faráa pública no Taboleiro de Anuncios do Concello 2 O aspirante proposto presentará na Secretaría do Concello, no prazo de 3 días naturais, contados a partir da publicación da relación de aprobados no Taboleiro de Anuncios de Concello, os documentos seguintes: Copia compulsada do DNI Copia compulsada dos requisitos de acceso ó posto. Certificado médico de non padecer enfermidade ou eiva física que impida o normal desenvolvemento das funcións correspondientes. Declaración xurada de non ter sido separado, mediante expediente disciplinario, de ningunha Administración Pública nin atoparse inhabilitado para o exercicio das funcións públicas por sentencia firme. Declaración xurada de non estar incurso en ningunha das causas de incapacidade específica conforme á normativa vixente. Declaración xurada de non incorrir en ningún dos supostos de incompatibilidade establecidos na lexislación sobor da materia.3 A non presentación dentro do prazo fixado no parágrafo anterior da presente base da documentación antes referida, agás os casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do Tribunal en relación co aspirante e a imposibilidade de efectuar o seu nomeamento, sen prexuízo da esixencia das responsabilidades nas que puidese ter incorrido. Neste caso, a proposta considerase feita a prol do seguinte aspirante pola orde de puntuación final obtida. A presente convocatoria, as súas bases e cantos actos administrativos se deriven desta, e das actuacións do tribunal, poderán ser impugnados polos interesados nos casos e na forma establecidos na Lei 30/1992, do 26 de novembro, Réxime Xurídico das Administracións públicas e do Procedemento Administrativo Común, modificada pola Lei 4/1999, do 13 de xaneiro. O tribunal queda facultado para resolve-las dúbidas que poidan presentarse, e adoptar resolucións, criterios ou medidas necesarias para o bo orde da oposición naqueles aspectos non previstos nas bases. En todo o non previsto nestas bases, estarase ao disposto no Estatuto dos Traballadores e na lexislación laboral e sectorial complementaria que resulte de aplicación. Laxe, 13 de abril de 2010 O alcalde Antonio Carracedo Sacedón DILIXENCIA.- Para facer constar que as presentes Bases foron aprobadas por Resolución da Alcaldía nº 197/2010, do 13 de abril de 2010. O secretario Froilán Pallin Seco S OLICITUDE DE ADMISIÓN Ó CONCURSO-OPOSICIÓN PARA A CONTRATACIÓN DUN/HA ANIMADOR/A CULTURAL NO CONCELLO DE LAXE O abaixo asinante solicita ser admitido/a ás probas selectivas a que se refire a presente instancia e declara que son certos os datos obrantes nela, e que reúne as condicións esixidas nas bases da devandita convocatoria que declara coñecer, comprometéndose a probar documentalmente tódolos datos que figuran nesta solicitude, e no suposto de obte-la praza a prestar xuramento ou promesa, consonte ó disposto no Real Decreto 707/1.979, do 5 de abril. En a de de 2010. Sinatura SR. ALCALDE DO CONCELLO DE LAXE (A CORUÑA)